চর্যাপদ প্রকাশের পর গত ১০০ বছরে বাংলাদেশে ও বাংলার বাইরে চর্যাপদ সংগ্রহ, সম্পাদনা ও তা নিয়ে অনেক গবেষণা হয়েছে। এ-ধারায় সর্বশেষ কাজটি আমরা পেয়েছি ঢাকা বিশ্ববিদ্যালয়ের বাংলা বিভাগের অধ্যাপক ও ফোকলোর-বিশেষজ্ঞ ড. সৈয়দ মোহাম্মদ শাহেদের কাছ থেকে। ২০১৭ সালের একুশের বইমেলায় প্রকাশিত এই বইটির প্রকাশক কথাপ্রকাশের স্বত্বাধিকারী জসিমউদ্দিন। রয়াল আকৃতির বইটির পৃষ্ঠাসংখ্যা ১৬ + ৬৯৬। উৎসর্গপত্রে লেখা হয়েছে, ‘এমেরিটাস অধ্যাপক আনিসুজ্জামানের আশি বছর পূর্তিতে আমার শ্রদ্ধার্ঘ্য।’